CELEX: 21994D1231(13)
Language: hr
Date: 1994-12-15 00:00:00
Title: Odluka Zajedničkog odbora EGP-a br. 42/94 od 15. prosinca 1994. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 090
            
            
               HR
            
            
               Službeni list Europske unije
            
            
               62
            
         21994D1231(13)
   
               L 372/17
            
            
               SLUŽBENI LIST EUROPSKE UNIJE
            
            
               15.12.1994.
            
         
      ODLUKA ZAJEDNIČKOG ODBORA EGP-A
   
   br. 42/94
   od 15. prosinca 1994.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da Odluku Komisije 94/23/EZ od 17. siječnja 1994. (1) o zajedničkim provedbenim pravilima za Europsko tehničko dopuštenje treba unijeti u Sporazum,
   ODLUČIO JE:
   Članak 1.
   1.   Iza točke 1. (Direktiva Vijeća 89/106/EEZ) poglavlja XXI. Priloga II. Sporazumu umeće se sljedeća nova točka:
   
               „2.
            
            
               
                  394 D 0023: Odluka Komisije 94/23/EZ od 17. siječnja 1994. o zajedničkim provedbenim pravilima za Europsko tehničko dopuštenje (SL L 17, 20.1.1994., str. 34.).
               Odredbe ove Odluke se za potrebe sadašnjeg Sporazuma tumače sa sljedećim prilagodbama:
               
                           (a)
                        
                        
                           drugi stavak poglavlja 3.2.2. Priloga zamjenjuje se sljedećim:
                           ‚Ako tehnički odbor postigne opću suglasnost o primjenama u skladu s člankom 8. stavku 2. točki (a) direktive, tada se uz odobrenje predsjednika Europske organizacije za tehnička odobrenja dostavlja odgovarajuća informacija Zajedničkom odboru EGP-a kako bi dobilo ovlaštenje da izdaje europska tehnička odobrenja. Ako tehnički odbor ne može postići opću suglasnost, prosljeđuje je izvršnoj komisiji da odluči o tome podnosi li se Zajedničkom odboru EGP-a.’;
                        
                     
                           (b)
                        
                        
                           u trećem stavku poglavlja 3.2.2.Priloga pojam „Komisija EZ-a” mijenja se i glasi ‚Zajednički odbor EGP-a’;
                        
                     
                           (c)
                        
                        
                           u zadnjoj rečenici poglavlja 3.2.5. Priloga riječi ‚upućuje se na Stalni odbor za gradnju (Direktiva, članak 9. stavak 2.) putem Komisije EZ-a’ zamjenjuju se sljedećim ‚upućuje se na Zajednički odbor EGP-a’.”
                        
                     
         Članak 2.
   Tekstovi Odluke 94/23/EZ na finskom, islandskom, norveškom i švedskom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. veljače 1995., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 15. prosinca 1994.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 17, 20.1.1994., str. 34.